Source: http://docplayer.fi/1255717-Xxi-edustajakokouksen-poytakirja-kokous-pidettiin-helsingissa-huhtikuun-22-ja-23-paivina-1956.html
Timestamp: 2018-02-23 03:06:16+00:00
Document Index: 26257990

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

XXI EDUSTAJAKOKOUKSEN PÖYTÄKIRJA KOKOUS PIDETTIIN HELSINGISSÄ HUHTIKUUN 22. JA 23. PÄIVINÄ PDF
Download "XXI EDUSTAJAKOKOUKSEN PÖYTÄKIRJA KOKOUS PIDETTIIN HELSINGISSÄ HUHTIKUUN 22. JA 23. PÄIVINÄ 1956"
1 '3X4* ih- öttz /wo) SOS.-DEM. NAISLIITON XXI EDUSTAJAKOKOUKSEN PÖYTÄKIRJA KOKOUS PIDETTIIN HELSINGISSÄ HUHTIKUUN 22. JA 23. PÄIVINÄ 1956 Liitteenä: Liiton toimintakertomukset vuosilta ja kokoukselle esitetyt alustukset * (480) Sos.dem Naiset 2 K Sos. dem. naisliiton kahdennenkymmene
3 SISÄLLYSLUETTELO: Sivu Kokouksen avaus 5 Kutsuvieraiden tervehdykset Kokoukselle lähetetyt tervehdykset 11 Kokouksen laillisuuden ja päätösvaltaisuuden toteaminen Edustajain valtuuksien hyväksyminen 14 Kokouksen virkailijat Pöytäkirjan painattaminen Kokouksen esityslista, työohjelma ja kokoussäännöt 15 Kunniapuheenjohtajan kutsuminen 16 Sos.-dem. Naisliiton XXI Edustajakokouksen edustajat 17 Haudoilla käynti 27 Ääntenlaskijat 27 Valiokunnat 27 Liiton toimintakertomukset vv Tilikertomusten hyväksyminen ja tili- ja vastuuvapauden myöntäminen 31 Puheenjohtajan vaali 31 Puheenjohtajan vaalin tulos Liittotoimikunnan jäsenehdokkaiden nimeäminen Liittoneuvoston asettaminen Tilintarkastajien vaali Toimintasuunnitelmia ' 34 Toinen kokouspäivä Työväentalokysymys ja naiset Janne Hakulinen Menettelytapavaliokunnan ehdotus uudeksi liittotoimikunnaksi 37 Liittotoimikunnan vaali 39 Norjalaisen vieraan tervehdys 40 Toimintasuunnitelmia 40 Selostus poliittisesta ja taloudellisesta tilanteesta Tyyne Leivo-Larsson 44 Sos.-dem. Naisliiton XXI Edustajakokouksen julkilausuma.. 44 Terveydenhoito-olojen uudistaminen 46 Kouluruokailu nykyistä tarkoituksenmukaisemmaksi 46 Liiton sääntöjen muutokset 46 Kotitaloudellisen liiton perustaminen 46 Pohjois-Suomen valistus- ym. kenttätyön uudelleen järjestely 47 Naiset ja ammatillinen järjestäytyminen 47 Onko meillä tarpeeksi sosiaalista valppautta? 47 Tylsämielisten lasten hoito ja vajaamieliset lapset 47 Lasten päiväkotien kannatusyhdistyksiä perustamaan 48
4 Sivu Eläketurva huoltajaa vailla olevalle perheelle 48 Lautamiehiksi myös naisia. Naisia lautamiesten tehtäviin Kotiapulaisten nykyinen asema 48 Kunnallista verotuslakia muutettava 48 Enemmän korkeakouluja ja ammatillisia oppilaitoksia 49 Arava-osakkeiden omistussuhteet 49 Naisten työllisyyskysymys Kokouksen lopettaminen Pöytäkirjan tarkastajien lausunto 51 LIITTEEN SISÄLLYSLUETTELO. Esityslista 3 Sos.-dem. Naisliiton toimintakertomukset vuosilta Alustuksia 69 Toimintasuunnitelmia 69 Vaali toiminta 71 Valistustoiminta 72 Kurssi- ja opintotoiminta 73 Kotitaloudellinen toimintasuunnitelma 74 Terveydenhoito-olojen uudistaminen 76 Kouluruokailu nykyistä tarkoituksenmukaisemmaksi.., 80 Liiton sääntöjen 6 ja 14 :ien muuttaminen 82 Kotitaloudellisen liiton perustaminen 83 Pohjois-Suomen valistus, ym. kenttätyön uudelleen järjestely 86 Naiset ja ammatillinen järjestäytyminen 89 Onko meillä tarpeeksi sosiaalista valppautta? 91 Tylsämielisten lasten hoito 93 Vajaamieliset lapset 95 Lasten päiväkotien kannatusyhdistyksiä perustamaan 97 Eläketurva huoltajaa vailla olevalle perheelle 98 Lautamiehiksi myös naisia 99 Kotiapulaisten nykyinen asema 100 Kunnallista verotuslakia muutettava 101 Enemmän korkeakouluja ja ammatillisia oppilaitoksia 102 Arava-osakkeiden omistussuhteet 103 Naisten työllisyyskysymys ' 103 Hämeenlinna 1956 Oy. Hämeen Kansan Kirjapaino
5 Sos.-dem. Naisliiton XXI edustajakokous Helsingissä huhtikuun 22. ja 23. pnä Sos.-dem. Naisliiton XXI edustajakokous alkoi huhtikuun 22. pnä 1&56 klo 11 Helsingin Työväentalon juhlasalissa. Juhlasali tarjosi osanottajille värikkään ja kauniin näyn. Näyttämöllä oli kukkien ympäröimänä lippuryhmissä Suomen, Ruotsin ja Norjan liput sekä Sos.-dem. Puolueen ja Naisliiton liput. Näyttämön reunusta oli koristettu viherkasvein ja punaisin pienoislipuin. Kokoussalin seinämille oli ripustettu kymmenen suurta punaista sydäntä, jokaisen sydämen keskellä oli valokuvasuurennus kuvaamassa liiton eri toimintahaaroja: kesäkoti, Ensi Koti, vanhainkoti, Tulevaisuus, Ursula, Työväen Kukkasrahasto, liittojuhlat, puhujakurssit, kansainvälinen toiminta ja kotitalouskurssit. Valkoisten pöytäliinojen peittämillä pöydillä oli värikkäitä kukkia ja kullekin kokousedustajalle varatut kauniin punaiset muovisalkut. Näyttämön yläpuolella oli suuri Naisliiton merkki ja parvekkeen reunaa koristi kokouspäivien tunnus»sosialidemokratia yhteistyön maailma». Kokousedustajien, kokousta seuraamaan saapuneiden veteraanien ja kutsuvieraiden saavuttua paikoilleen esitti Helsingin Työväenyhdistyksen soittokunta Niilo Laihon johdolla musiikkiohjelmaa. Tämän jälkeen Sos.-dem. Naisliiton puheenjohtaja Tyyne Leivo-Larsson piti seuraavan sisältöisen avauspuheen: Arvoisat läsnäolijat, kunnioitetut kutsuvieraat, liittomme veteraanit, hyvät liittotoverit! Sosialidemokraattisen Naisliiton toimikunnan puolesta pyydän saada toivottaa Teidät kaikki tervetulleiksi tähän liittomme XXI:een edustajakokoukseen.
6 Erityisesti kohdistan tämän valtiovallan edustajalle, hallitusneuvos Aarne Tarastille. Pyydän myös toivottaa tervetulleiksi kokouksemme ulkomaiset kutsuvieraat rouva Esther Söderbomin Ruotsin sisarliitosta ja rouva Ruth Myhren Norjasta. Monet yhteensattumat ovat tällä kertaa supistaneet ulkomaisen osanottajamäärämme. Sitä kiitollisempia olemme siitä, että Ruotsin ja Norjan sos.-dem. naiset ovat lähettäneet edustajansa. (Puhuja kohdisti ulkolaisille vieraille muutaman sanan ruotsiksi.) Kokoukseemme saapuneille, kutsuamme noudattaneille liittomme veteraaneille esitän sydämellisen tervetulotoivotuksen, johon sisällytän sen suuren kiitollisuuden tunteen, joka täyttää mielemme, nähdessämme teidän jatkuvan harrastuksenne yhteisen liittomme asioihin.. Luettelematta kaikkia kutsuvieraita haluan edellisten lisäksi todeta, että Sosialidemokraattinen Puolue on kokoukseemme edustajakseen lähettänyt Puolueen puheenjohtajan Emil Skogin. Suurinta ' työläisnaisten yhteenliittymää, SAK:n naisjaostoa, edustaa Lempi Lehto. TUL:n naistoimikuntaa edustaa maisteri Helvi Raatikainen, Sos.-dem. nuorisoliittoa puheenjohtaja Antti Hietanen ja toimikunnan jäsen Urpu Vihavainen. Ei-poliittisista järjestöistä tahtoisin ensisijassa mainita Kulutusosuuskuntien Keskusliiton, Työväen Sivistysliiton, Työväenyhteisöjen Keskuksen ja Sos.-dem. Raittiusliiton, joitten kanssa meillä on aina ollut mitä kiintein yhteistyö. Suomen Naisjärjestöjen Keskusliitto ja Väestöliitto samoinkuin Kotitalouskeskus ja Lomaliitto ovat niitä järjestöjä, joitten toiminta on mitä suurimmassa määrin kiinnostanut meidän liittoamme mitä todistaa mm. se, että olemme olleet mukana näitten järjestöjen hallintoportaissakin. Lähellä meitä aivan erityisesti ovat Ensi Kotien Liitto ja Koteja Vanhuksille liitto niinkuin Äitien Lomahuoltokin. Kiittäen sosialidemokraattista sanomalehdistöä sen toimintaamme kohtaan aina osoittamasta harrastuksesta toivotan lehdistön edustajat tervetulleiksi. En luettele pitemmälti, mutta haluan liittotoimikunnan puolesta erikoisesti lausua kiitoksemme siitä, että kaikki kutsumamme järjestöt ja liikelaitokset ovat huomioineet kutsumme ja lähettäneet edustajansa kokoukseemme. Se on osoitus arvonannosta meidän työtämme kohtaan ja samalla se on todistus välillämme vallinneesta hyvästä yhteistyöstä. Lopuksi toivotan tervetulleiksi kokoukseemme tärkeimmät osanottajat, edustajat. On ilo todeta, että Teitä on näin paljon. Kokouksemme edustajain runsaslukuisuus on todistus järjestömme jäsenmäärän kasvusta ja toiminnan vilkastumisesta. Se on myös todistus siitä kiinnostuksesta, jota jäsenemme tuntevat keskusjärjestöään kohtaan. Se on ennen muuta osoitus harrastuksesta sitä aatteellista työtä kohtaan, jota meidän järjestöissämme kaikkialla koko maassa tehdään.
7 On toiminnallemme innoittavaa nähdä, että huoneet, suuretkin, käyvät ahtaiksi sen aatteellisen voiman edessä, joka on meidän toimintamme johtotähtenä. Toivotan, sanalla sanoen, jokaisen läsnäolevan tervetulleeksi! Kulunut kolmivuotiskausi on ollut monella tavalla merkittävä, sisältyyhän siihen kolmet vaalitkin, nimittäin kunnallis- eduskunta- ja presidentin valitsijamiesvaalit. Sen lisäksi on puolueemme parlamentti, puoluekokous, ollut koolla. Kaikissa vaaleissa on sos.-dem. naisilla todettu olleen menestystä ja sillä tavoin puolueellakin, koska naisat muodostavat osan siitä. Sisäpoliittisesti tilanne on ollut rauhaton, mistä tiheät hallitusvaihdokset ja eduskunnan hajoittaminen v ovat osoituksia, "nutta sen lisäksi ovat monet työriitaisuudet ja milloin minkin nimiset kriisit olleet omiaan saattamaan ihmisten mielet ärtyneiksi. Äskettäin kestetty yleislakko oli meikäläiselle taholle vakava muistutus siitä, että porvarillisella puolella on unohdettu kauniit lupaukset ja puheet kansayhteydestä ja työn sekä sen tekijän arvosta. Näin siitä huolimatta, että»tuntematon sotilas» paraikaa kiertää maata ja maailmaa osoittamassa, mikä oli suomalaisen työläisen osuus maan puolustuksessa ja isänmaan asialla oltaessa. Yleislakko oli tosin ammatillisen työväenliikkeen voimainponnistus, mutta meidän on muistettava, että rungon ammattiyhdistysliikkeessä muodostavat sosialidemokraattisen puolueen jäsenet ja tässä mielessä taistelu oli yhteinen. Se oli myös yhteinen naisille ja miehille. Erityisesti on merkittävä, että SAK vaati ja piti kiinni samansuuruisesta korotuksesta naisille ja miehille. Tällaisina aikoina kysytään ihmisiltä aatteellista syvyyttä. Kysytään, miksi he ovat tulleet mukaan työväenliikkeeseen? Onko heillä syvimpänä vaikuttimenaan henkilökohtainen hyöty, korkeampi palkka, ulkonainen asemiin kiipeäminen, vai todellinen halu tehdä työtä paremman ja oikeudenmukaisen yhteiskunnan puolesta, sellaisen, jossa jokaisella ihmisellä on hyvä ja turvallinen olo ja mahdollisuus kehittää itseään sekä käden taidoissa että hengen tiedoissa. Sosialidemokraattisen puolueen ohjelmassa sanotaan puolueen tarkoitusperistä seuraavaa:»pelkkä aineellisen hyvinvoinnin tai sosiaalisen turvallisuuden saavuttaminen ei voi olla yksilön tai yhteiskunnan korkein tavote. Yhtä tärkeätä on vapaan, sisäisesti rikkaan yksilöllisen ja yhteiskunnallisen sivistyselämän laajentaminen, syventäminen ja turvaaminen». Tähän ohjelmaan sisältyy mitä suurimmassa määrin ihmisen hengen ja hengen viljelyn kunnioittaminen. Me tahdomme antaa ihmisille muutakin kuin jokapäiväisen leivän vain kohonneen tuntipalkan muodossa. Me tahdomme antaa hänelle ennen muuta mahdollisuudet oman minänsä ke- 7
8 hittämiseen, rikkaan ja syvälleluotaavan kulttuurielämän puitteissa, nykyistä hedelmällisemmän elämän luomiseksi. Työväenliikkeessä on tämä tavoite nähty tärkeäksi jo paljon ennen kuin se tietoisesti oli sen jäsenistölle selvinnyt. Se oli tunnettu vaistonvaraisesti ja periaate sen mukaisesti hyväksytty. Näinä aikoina, jolloin mitä erilaisimmat hurmioitumisriennot ja ns. aatteelliset huijausliikkeet pyrkivät saamaan ihmisiä valtaansa, on tärkeätä, että me emme unohda oman puolueemme aatteellista sisältöä ja tarkoitusperää emmekä sen henkisen elämämme jalostamiseen tähtäävää toimintaa. Meille periaateohjelma ei ole ollut vain sanoja, vaan se on elävää elämää viimeistä kirjainta myöten. Me olemme rakentaneet työväentaloja satamäärin, perustaneet näytelmäkerhoja, soittokuntia, lausuntaryhmiä jne. Kaikki nämä ovat vieneet omalla lohkollansa sivistyselämäämme eteenpäin jo paljon ennen kuin varsinainen Työväen Sivistysliiton johtama valistus- ja opintotyö alkoi. Sivistystyössä ovat myös kunnostautuneet naiset puolueemme piirissä. Naisten on ansio myös siitä, että monet ia toivottavasti vähitellen kaikki työväentalot ovat muodostuneet kodikkaiksi järjestö- ja muun toiminnan tyyssijoiksi. Meidän toimintamme päämäärä on poistaa köyhyys, puute, turvattomuus ja kaikki se. mikä tekee ihmisen elämän vaikeaksi. Me haluamme luoda sen tilalle uuden maailman, jossa elämän päivänpaiste tulee jokaisen osaksi. Sellaisen, joka on rakennettu niinkuin nykyaikainen talo, jonka jokaisesta ikkunasta pääsee aurinko paistamaan, jonka asfalttipiha on muuttunut kukkivaksi ruohokentäksi. Mikään ei ahdista, vaan päinvastoin kaikki on omiaan houkuttelemaan iloiseen yhteiseloon. Että me olemme tähän päämäärään rehellisesti pyrkineet, sitä todistavat mm, rakentamamme lomakodit, vanhainkodit ja Ensi Kodit, nämä varattomien työläisnaisten suursaavutukset. Hans Hedtoft, Tanskan sosialidemokraattien tunnettu, äsken manalle mennyt johtaja on sanonut:»sos.-dem. kansalaistoiminta on kulttuurityötä. Sen toiminnan päämääränä on koko kansan sivistystason nostaminen, sillä vain sen tehden se voi täyttää historiallisen tarkoituksensa». Meidän järjestötoimintamme alullepanijat, esitaistelijat olivat mielikuvitusihmisiä, jotka näkivät suuria unia uudesta tulevaisuudesta. Paljon on toteutunut siitä, mikä silloin heidän ajatuksissaan tuntui rohkealta haaveelta. Uusia unennäkijöitä on tullut joukkoomme. Elämä kulkee eteenpäin! Elämä vaatii kuitenkin myös omat lunnaansa. Kuluneen kolmivuotiskauden aikana on joukostamme poistunut monia uskollisia tovereita. Toimintakertomuksessa on mainittu eräitä ja minä tahtoisin tässä mainita heistä viisi. Ida Aalle-Teljon, liittomme ensimmäisen puheenjohtajan ja kunniapuheenjohtajan elämänliekki sammui 17/6 1955
9 Lähtö ei tullut odottamatta, sillä olihan hän jo vähän aikaisemmin sattuneen 80-vuotispäivänsä vieton ohjelmaan nähden lausunut eräitä rajoittavia toivomuksia heikentyneeseen terveyteensä vedoten, mutta vaikka näin olikin, tuntui poismeno kuitenkin yllätyksellisen varhaiselta. Ida Aalle- Teljo oli uranuurtaja sanan täydessä merkityksessä. Hän oli esimerkillinen aatteen ihminen, joka ei pyytänyt mitään itselleen, vaan pyrki aina toimintansa kautta hyödyttämään sitä aatteellista työtä, jolle hän oli itsensä omistanut. Ida Aalle-Teljon elämä ja hänen jälkeensä jättämä jälkisäädös lahjoituksineen eri tarkoituksiin puhuvat kauniilla tavalla ihmisestä, jolle työ toisten hyväksi on muodostunut pyyteettömäksi kutsumukseksi. Ida Aalle-Teljon ystävän ja nuoruuden toverin, meidän kaikkien hyvin tunteman turkulaisen liittotoverimme, liittomme perustajajäsenen Tekla Tuomolan elämänlanka katkesi marraskuun 5 p:nä Tekla Tuomola oli omistautunut turkulaiselle puolue-elämälle ja ennen muuta sikäläiselle sos.-dem. naisten toiminnalle. Hänen aina vieraanvarainen kotinsa oli avoinna kaikille liittomme jäsenille ja toimitsijoille ja mitä moninaisimmilla tavoilla hän on taloudellisestikin tukenut Varsinais-Suomen järjestötoimintaa. Tekla Tuomolan miellyttävä olemus säilyy niiden muistossa, jotka hänet tunsivat, mutta hänen toimintansa jää pysyväisesti muistiin merkittynä kertomaan aatteensa hyväksi toimineesta hyvästä ihmisestä. Manan majoille siirtyi syksyllä 1955 monivuotinen kansanedustaja, liittomme toimikunnassa ja toiminnassa arvokkaan panoksen antanut, erityisesti pienviljelijänaisten kysymyksiin paneutunut, toverimme Hilma Koivulahti-Lehto. Tämä jäyhä eteläpohjalaisemäntä ei turhia puhunut, mutta toimi sitä enemmän. Hän tunsi sosialidemokraattisen naisliikkeen omakseen jo varsin varhain. Hän näki siinä sen yhteiskunnallisen tekijän, jonka avulla pienviljelijänaisen raskaaseen päivään voitaisiin saada helpotusta. Hänen jälkeensä jäänyt aukko riveissämme ei ole ollut täytettävissä, sillä hänen omakohtainen kokemuksensa sekä pienviljelijäemäntänä että yhteiskunnallisena luottamushenkilönä antoivat hänelle aivan ainutlaatuisen asiantuntemuksen. Olemme kiitollisia siitä, että olemme saaneet lukea hänet joukkoomme. Tämän vuoden alussa olemme saattaneet viimeiseen lepoon Fiina Pietikäisen, työväenliikkeemme suuren herättäjän. Veteraanien rivit harvenevat. Fiina Pietikäinen, oli erikoinen ihminen, räiskyvä, sytyttävä taistelija ja samalla innostuttavan maalaileva puhuja. Hän oli laajalti maamme rajojen ulkopuolellakin tunnettu ja varsinkin ammattiyhdistysliikkeen keskuudessa hänen toimintansa jatkuvasti, korkeasta iästä huolimatta, oli huomattava. Fiina, Pietikäinen kuului siihen uranuurtajien joukkoon, joiden omakohtainen uhri ja panos on ollut suuri, mutta joilla on ollut ilo nähdä työnsä tuloksena elämän ehostuvan ja ihmisen sosiaalisen arvostuksen muuttuvan oikeudenmukaisemmaksi. 9
10 10 Tässä yhteydessä haluan poissiirtyneistä mainita myös useimmille meistä tuntemattoman Helena Saksan, 69 vuoden ikäisenä kuolleen rautatien siivoojan, joka kiitollisena omalle onnellisemmalle kohtalolleen, mutta sydän herkkänä toisten kärsimyksille, on testamenttilahjoituksena jättänyt n. 2 miljoonaa markkaa meidän liitollemme käytettäväksi liittotoimikunnan harkinnan mukaan varattomien sairaiden naisten hyväksi. Kiitollisuudella on tämä lahjoitus vastaanotettu ja Helena Saksan muisto tulee jatkuvasti elämään keskuudessamme todistuksena siitä, että työhömme luotetaan ja samalla toisaalta avustuksen kohteeksi joutuneet jatkuvasti lähettävät kiitolliset ajatuksensa epäitsekkäälle, vaatimattomalle lahjoittajalle. Monet ovat ne tässä yhteydessä nimeltä mainitsemattomat, jotka ovat kuluneen kolmivuotiskauden aikana siirtyneet elämän ja kuoleman rajan yli. Kaikki he ovat jälkeen jääneiden kiitollisessa muistissa ja heidän työnsä, olkoonkin, että se ehkä heidän itsensä mielestä ei ole ollut kovinkaan näkyvää tai merkittävää, on ollut välttämätöntä, jotta nyt näkyvä kokonaisuus olisi saatu aikaan. He ovat olleet niitä yksityisiä kiviä, jotka pyramiidin rakentamisessa ovat tarpeen. Toiset näkyvät, toiset ovat sisälläpäin, mutta jokainen on paikallaan yhtä välttämätön. Kiitollisin mielin ja kaivaten muistamme hetken hiljaisuudella kaikkia poismenneitä. Seisoalleen nousten kokouksen osanottajat kunnioittivat poismenneiden muistoa. Muistohetken aikana lauloi pianon säestyksellä oopperalaulaja Kalle Ruusunen»Oi muistatko vielä sen virren». Liikuttavan ja tunnelmallisen muistotilaisuuden jälkeen liiton puheenjohtaja jatkoi: Arvoisat läsnäolijat! Kokoontuessamme tänään, melkein päivälleen kolmen vuoden kuluttua edellisestä kokouksestamme voimme todeta, että edustajakokoustemme sarjassa on tämä kokous XXI. Tähän kaikkien kokoustemme väliseen pitkään aikaan ja näiden kokousten ohjelmistoon on sisältynyt monenlaista. On ollut eteenpäinmenoa ja on ollut vastoinkäymisiä. On ollut myös eräitä koko kansamme elämään vaikuttaneita tapahtumia. Sellainen on mm. naisten äänioikeustaistelu ja voitto, jonka 50-vuotismerkkivuosi on tänä vuonna. Niinikään tulee tänä vuonna kuluneeksi 50 vuotta ensimmäisen liittomme äänenkannattajan -»Työläisnaisen» julkaisemisesta. Ensimmäinen nainen maamme hallitukseen nimitettiin v eli 30 vuotta sitten. Se oli Miina Sillanpää ja hallituksen pääministerinä oli Väinö Tanner. Sosialidemokraattiset naiset ovat kokonaisuutena ottaen maassamme olleet uranaukaisijoina toisille. Meidän on pidettävä huoli siitä, että säilytämme tämän aseman. Se, jos
11 mikään todistaa aatteemme elinvoimaa ja myös sen, että me tahdomme luoda uuden etuoikeuksista ja ristiriidoista vapaan, ihmisten tasa-arvoisuuteen rakentuvan maailman, josta sodat ja kaikenlainen sorto siirtyvät historian lehdille. Toivon, että nyt edessäoleva kokous omalta osaltaan arvokkaana liittyy entisten kauniiseen lujaan ketjuun! Toivotan vielä kerran Teidät kaikki tervetulleiksi ja julistan Sos.-dem. Naisliiton XXI edustajakokouksen avatuksi! Puheen jälkeen saapui näyttämölavalle Päivän Nuorten ja Nuorten Kotkain parikymmenpäinen ryhmä, joka esitti joukkolausuntana Einari Vuorelan kirjoittaman runon»luominen». Lausuntaesityksen loputtua nuoret ottivat esille kukin pienen punaisen svdämen, joihin tekstatuista kirjaimista muodostui tervehdyksenä kokoukselle lause»sydämen voima on hyvyys». Esityksensä jälkeen lapset kiinnittivät jokaisen kokoukseen saapuneen veteraanin rintaan ruusuninun. Oopperalaulaja Kalle Ruusunen esitti nyt yksinlauluna pari kansanlaulua saaden kokousedustajien lämpimät suosionosoitukset. KUTSUVIERAIDEN TERVEHDYKSET. Puheenjohtaja Leivo-Larsson luovutti ensimmäisen puhenvuoron hallitusneuvos Aarne Tarastille, joka esitti sosiaaliministeriön tervehdyksen. Puhuja lausui ilonsa saadessaan seurata tällaisen tärkeän elimen, kuin sosialidemokraattisten naisten ylintä päätäntävaltaa käyttävän kokouksen kulkua, korostaen samalla sitä, että maa tarvitsee hyviä kansalaisia ja naiset ovat juuri niitä, joilla on annettavanaan suurin panos. Sos.-dem. Eduskuntaryhmän tervehdyksen kokoukselle toi ryhmän varapuheenjohtaja Aino Malkamäki. Eri sosialidemokraattiset ja muut työväenjärjestöt olivat kunnioittaneet kokousta edustajiensa läsnäololla seuraavasti: Sos.-dem. Nuorisoliitto puheenjohtaja Antti Hietanen ja toimikunnan jäsen Urpu Vihavainen, Sos.-dem. Raittiusliitto toiminnanohjaaja Mauno Merilinna, SAK:n naisjaosto kansanedustaja Lempi Lehto, Suomen Pienviljelijäin Liitto kotitalousteknikko Elli Kallioranta, Työväen Urheiluliiton naistoimikunta maisteri Helvi Raatikainen, Työväen Sivistysliitto opintoneuvoja Anni Vallanti, KK:n Naiset Mukaan toimikunta rouva Liisa Mustonen, Työväen Matkailuliitto ja Kansan Matkatoimis- 11
12 12 to maisteri Pekka Railo, Nuoret Kotkat Keskusliitto sihteeri Pentti Sulonen, Työväenyhteisöjen Keskus ja Yhteismainos sisarjärjestöineen toimitusjohtaja Janne Hakulinen, Helsingin Työväenyhdistys sihteeri Johan Pajusola, Väinö Voionmaan Opisto maisteri Annikki Saarela-Johansson, Ensi Kotien Liitto rouva Olga Tainio, Äitien Lomahuolto kansanedustaja Elli Nurminen. Edellä mainittujen työväen järjestöjen yhteisen tervehdyksen esitti Sos.-dem. Puolueen puheenjohtaja Emil Skog kohdistaen kiittävät sanat naisten toiminnalle puolueen piirissä. Edustajiensa kautta olivat kokousta kunnioittaneet monet järjestöt, joiden kanssa liitto joutuu vuosien varrella olemaan läheisessä yhteistoiminnassa. Eri järjestöjen edustajat olivat seuraavat: Suomen Naisjärjestöjen Keskusliitto maisteri Vivan Juthas, Kansalaisjärjestöjen Raittiustoiminnan Keskusliitto toiminnanjohtaja Eero Kiviranta, Naisten Raittiuskeskus kanslisti Senja Majanto ja maisteri Helvi Ojanne, Lomaliitto kansanedustaja Lempi Lehto. Kaikkien edellämainittujen järjestöjen yhteisen tervehdyksen esitti kanslisti Senja Majanto, joka tervehdyksessään kiinnitti huomiota siihen, että Sos.- dem. Naisliitto erittäin voimakkaana järjestönä on tehnyt merkityksellistä työtä eri aloilla ja erikoisesti omaksunut aina ohjelmassaan ja työssään raittiuden merkityksen kansalaiskasvatuksessa. Veteraanien tervehdyksen esitti Anni Rinne. Puhuja kiitti lämpimin sanoin liittotoimikuntaa siitä, että näin kauniisti muistetaan vanhempaa polvea. Veteraaneille tämä kokous on kuin retki muistojen pariin ja samalla heillä on nyt tilaisuus nähdä, ettei työ, jonka he aikoinaan ovat aloittaneet, ole mennyt hukkaan, vaan on tästä rakkaasta liitosta kasvanut voimakas järjestö, jonka työn merkitys on laaja ja kauaskantoinen. Ruotsin Sos.-dem. Naisliiton edustaja Esther Söderbom esitti kokoukselle järjestönsä lämpimän tervehdyksen, samalla esittäen ihailunsa sos.-dem. naisten runsaasta osanotosta nyt olevassa kokouksessa. Liiton puheenjohtaja Tyyne Leivo-Larsson kiitti kokouksen puolesta esitetyistä tervehdyksistä. Kirjallisia tervehdyksiä olivat kokoukselle lähettäneet Sosialistisen Internationaalen naissihteeristön puolesta Nina Andersen, Saksan sos.-dem. naisten puolesta Hertha
13 Gotthelf ja Italian sosialistinaisten puolesta Angelina Balabanof. Itävallan sosialistipuolueen naisten keskuskomitean tervehdyksen lähettivät Gabriella Prof t ja Rosa Jochman liittäen kirjallisen tervehdyksensä oheen 100- kpl. kauniita naistenpäivämerkkejä, joita jaettiin kokouksen osanottajille. Kotimaasta olivat kirjallisia tervehdyksiä lähettäneet seuraavat kokoukseen kutsutut mutta saapumasta estyneet veteraanit: Hilda Herrala Kemistä, Maria Heino Oulusta, Hilma Laine, Tekla Johansson ja Mandi Bränder Porista, Aino Hyväri Oulusta, Aino Takala ja Olga Haukkariutta Jyväskylästä, Anna Kajander Loviisasta, Mimmi Haapasalo Tampereelta, Anna Haverinen Jyväskylästä, Agda Jalkanen Savonlinnasta, Anni Ruotsalainen Porista ja Anni Katajamäki Joensuusta. Lisäksi Osakeyhtiö Hämeen Kansan puolesta Tapio Hirvisuo ja Matti Alanko tervehtivät kokousta sähkeellä. 13 KOKOUKSEN LAILLISUUDEN JA PÄÄTÖS VALTAISUUDEN TOTEAMINEN. Puheenjohtaja Tyyne Leivo-Larsson totesi, että liiton sääntöjen 8 :n mukaan on kutsu varsinaiseen edustajakokoukseen julkaistava vähintään viisi 'kuukautta ennen kokousta ja edelleen sääntöjen 12 :n mukaan on toimikunnan tiedonannot toimitettava järjestöille liiton äänenkannattajan ja puolueen päivälehtien välityksellä sekä kiertokirjeillä. Tästä edustajakokouksesta on ilmoitettu järjestöille marraskuun 7. pnä 1955 lähetetyssä kiertokirjeessä n:o 6, Tulevaisuuden marraskuun numerossa, joka ilmestyi marraskuun 16. pnä sekä kaikissa puolueen päivälehdissä marraskuun 12. ja 17. päivien välisenä aikana. Näinollen on tästä kokouksesta ilmoitettu sääntöjen määräämällä tavalla. Sääntöjen 8 :n mukaan on liittotoimikunnan lähetettävä edustajakokoukselle aiotut esitykset lausuntoineen järjestöille vähintään kuusi viikkoa ennen kokousta. Sääntöjen 18 :n mukaan on sääntöjen muutokset esitettävä varsinaiselle edustajakokoukselle edellä mainitulla 8 :ssä säädetyllä tavalla. Sääntöjen mukaan olisi liittokokoukselle esitettyjen alustusten ollut oltava järjestöissä maaliskuun 11. päivään mennessä. Yleislakko alkoi maaliskuun 1. pnä, jolloin liittokokousalustusten painaminen jäi painokoneeseen Hämeen Kansan Kirjapainossa.
14 14 Yleislakko loppui maaliskuun 20. pnä, mutta sen jälkeen jatkui vielä kirjatyöntekijäin lakko maaliskuun 22. päivään asti. Kaksi päivää lakon loppumisesta eli maaliskuun 24. pnä lähetettiin alustusvihkot liiton toimistosta kaikille perusjärjestöille. Näin ollen olivat alustusvihkot sääntöjen määräämästä ajasta 13. päivää myöhässä. Kun yleislakko on katsottava voittamattomaksi esteeksi ja kun muutoin on menetelty sääntöjen määräämällä tavalla, katsottiin kokous laillisesti koolle kutsutuksi ja päätösvaltaiseksi. EDUSTAJAIN VALTUUKSIEN HYVÄKSYMINEN. Valtakirjain tarkastajain lausunto. Olemme Sos.-dem. Naisliiton toimikunnan toimeksiannosta tarkastaneet liiton XXI:n edustajakokouksen edustajain valtakirjat verraten niitä verotilityksiin ja niissä esiintyviin jäsenmääriin ja saamme tarkastuksen tuloksena ehdottaa, että näiden 268 järjestön 291 edustajalle, kun heidät nimenhuudon yhteydessä todetaan paikalla oleviksi, myönnettäisiin täydet edustajavaltuudet. Näistä on Kulosaaren Sos.-dem. Yhdistyksen naisjaoston, Rautpohjan Sos.-dem. Kerhon Naisjaoston, Suvilahden Sos.-dem. Yhdistyksen naisjaoston, Uskelan Sos.-dem. Ty:n Naisjaoston, Köörtilän Sos.-dem. Yhdistyksen naisjaoston ja Kettuvaaran Ty:n naisjaoston valtakirjat saapuneet sääntömääräistä aikaa myöhemmin. Helsingissä, huhtikuun 21. pnä Terttu Sainio Aunet Seme Valtakirjain tarkastajain lausunnon mukaisesti päätettiin myöntää täydet edustajavaltuudet näille 268 järjestön 291 edustajalle, kun heidät nimenhuudon yhteydessä todetaan paikalla oleviksi. KOKOUKSEN VIRKAILIJAT. Liittotoimikunnan ehdotuksen mukaisesti valittiin kokouksen puheenjohtajiksi Tyyne Leivo-Larsson Helsingistä, Elsa Kolinen Tampereelta ja Aili Siiskonen Mikkelistä. Sihteereiksi Anu Karvinen, Aune Seme ja sairastuneen Irja Salmelan tilalle Laila Lindbergh, kaikki Helsingistä. Pöytäkirjan tarkastajiksi Alli Kilpinen ja Emmi Leimu Helsingistä sekä varalle Tyyne Koskinen Helsingistä.
15 PÖYTÄKIRJAN PAINATTAMINEN. Kokous hyväksyi liittotoimikunnan ehdotuksen, jonka mukaan pöytäkirja laaditaan lyhyesti ja tärkeimpiä puheenvuoroja pääkohdittain selostaen ja painatetaan. Pöytäkirjaa lähetetään painatuskustannuksia vastaavasta hinnasta yksi kappale niille osastoille, joiden jäsenmäärä on alle 100. Muille osastoille lähetetään kaksi kappaletta. KOKOUKSEN ESITYSLISTA, TYÖOHJELMA JA KOKOUSSÄÄNNÖT. Liittotoimikunnan laatima esityslista (alustusvihkon sivuilla 3 ja 4) hyväksyttiin samoin kuin seuraavat liittotoimikunnan ehdotukset kokouksen työohjelmaksi ja kokoussäännöiksi: SOS.-DEM. NAISLIITON XXI EDUSTAJAKOKOUS HELSINGISSÄ Työohjelma Sunnuntaina huhtikuun 22. Klo 11 Klo pnä: Maanantaina huhtikuun 23. pnä: 15 HTY:n soittokunta, johtaa Niilo Laiho. Avauspuhe: Sos.-dem. Naisliiton puheenjohtaja Tyyne Leivo-Larsson. Päivän Nuorten ja Nuorten Kotkain tervehdys. Yksinlaulua: Oopperalaulaja Kalle Ruusunen. Kutsuvieraiden tervehdykset. Käsitellään esityslistalta kohdat 3 7. Kunniapuheenjohtajan kutsuminen. Työväen marssi. Lounastauko. Asioiden käsittelyä. Klo Työväentalokysymys ja naiset, Janne Hakulinen.» Asioiden käsittelyä.» Lounastauko.» 14 Asioiden käsittelyä. Kokouksen lopettaminen.
16 16 Tiistaina huhtikuun 24. pnä: Klo 10 Retkeilyä. Retkeilyn kohteina: Vanhainkoti Käpyrinne, Ensi Koti, Poikien Ammattikoulu, Kotitalouslautakunnan opetuskeittiö, Mäkelänkadun uusi kansakoulu, j Retkeily järjestetään ainoastaan niille, jotka lunastavat sunnuntain aikana retkeilylipun å 150 mk kokouskansliasta. Kokoussäännöt. 1. Puhe- ja päätösvaltaisia ovat edustajakokouksessa sos.-dem. naisyhdistysten ja työväenyhdistysten naisjaostojen valitsemat vakinaiset edustajat. Varaedustaja käyttää äänioikeutta vakinaisen ollessa estyneenä. Vakinaisen edustajan on poistuessaan jätettävä äänestyskorttinsa varaedustajalle. 2. Esitys- ja puheoikeutettuja ovat liittotoimikunnan ja liittoneuvoston jäsenet, tilintarkastajat, sosialidemokraattisen eduskuntaryhmän naisjäsenet, sekä ne henkilöt, joille kokous erikoisella päätöksellä antaa puheoikeuden. 3. Jokaisella äänioikeutetulla edustajalla on päätöksiä tehtäessä yksi ääni. Äänten mennessä tasan voittaa se kanta, johon toimiva puheenjohtaja yhtyy. Vaaleissa ratkaisee arpa. 4. Vaalit toimitetaan umpilipuin, ellei kokous yksimielisesti toisin päätä. 5. Äänestykset toimitetaan nostamalla esiin kullekin edustajalle jaettu punainen edustajakortti. 6. Puheenvuorot on pyydettävä kirjallisesti. 7. Puheenvuorot on esitettävä puhujapaikalta. 8. Asia, jota ei ole mainittu esitysvihkossa, ei voi tulla edustajakokouksessa päätettäväksi, ellei se ole liittotoimikunnan esittämä, tai ellei kokouksen päätösvaltaisten edustajain enemmistö siihen suostu. Tämä ei kuitenkaan koske asioita, joista mainitaan yhdistyslain 14 :ssä. KUNNIAPUHEENJOHTAJAN KUTSUMINEN. Liittotoimikunnan esityksen mukaisesti päätti edustajakokous kutsua liiton kunniapuheenjohtajaksi Naisliiton perustajajäsenen ja ansioituneen veteraanin Olga Tai-
SOS.DEM. NAISLIITON XX EDUSTAJAKOKOUKSEN PÖYTÄKIRJA KOKOUS PIDETTIIN HELSINGISSÄ HUHTIKUUN 19. JA 20. P:NÄ 1953 Liitteenä: Liiton toimintakertomukset vv. 1950 1952 ja kokoukselle esitetyt alustukset. Toimittaneet: